Source: https://mocenok.sk/clanok/vv-oznamenie-o-zacati-stavebneho-konania-a-upustenie-od-ustneho-pojednavania-mgr-veronika-horvathova
Timestamp: 2020-08-14 17:39:15+00:00
Document Index: 8693396

Matched Legal Cases: ['§ 117', '§ 39', '§ 61', '§ 61', '§ 61', '§ 61', '§ 26']

VV: OZNÁMENIE o začatí stavebného konania a upustenie od ústneho pojednávania (Mgr. Veronika Horváthová) | OBEC MOČENOK
publikované: 01.07.2020 09:43 // aktualizácia: 01.07.2020 09:44 // zobrazené: 145
VV: OZNÁMENIE o začatí stavebného konania a upustenie od ústneho pojednávania (Mgr. Veronika Horváthová)
OcUMOC-663/2020/2577
Mgr. Veronika Horváthová,
bytom Ul. Švábska č. 1441, 951 31 Močenok
Mgr. Veronika Horváthová, trvalo bytom Ul. Švábska č. 1441, 951 31 Močenok, podala dňa 24.06.2020 na tunajšom úrade žiadosť o stavebné povolenie na stavbu:
Rodinný dom na Ul. Kakava v Močenku,
na pozemku parcela č. 5937/7 katastrálne územie Močenok
samostatne stojaci, jednopodlažný, nepodpivničený objekt, obdĺžnikového pôdorysného tvaru, s pultovou strechou, pôdorysné rozmery budú 19,30mx9,00m,
rodinný dom bude založený na betónových základových pásoch, murovaný, s montovaným keramickým stropom s nadbetonávkou,
objekt RD bude napojený na verejné rozvody podzemných inžinierskych sietí existujúcimi prípojkami: vodovodnou, kanalizačnou, plynovou a elektrickou.
Obec Močenok, stavebný úrad príslušný podľa § 117 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“), podľa § 39a ods. 4 stavebného zákona a postupom podľa § 61 stavebného zákona oznamuje začatie stavebného konania známym účastníkom konania, dotknutým orgánom a organizáciám, a pretože sú stavebnému úradu dobre známe pomery staveniska a žiadosť poskytuje dostatočný podklad pre posúdenie navrhovanej stavby, podľa § 61 ods. 2 stavebného zákona
Účastníci konania môžu uplatniť svoje námietky najneskôr do 7 pracovných dní odo dňa doručenia tohto oznámenia, inak sa na ne neprihliadne.
Stavebný úrad v súlade s § 61 ods. 3 stavebného zákona určuje, že dotknuté orgány môžu svoje námietky a stanoviská uplatniť najneskôr do 7 pracovných dní odo dňa doručenia tohto oznámenia, na neskoršie námietky sa neprihliadne.
Stavebníčka najneskôr do 7 pracovných dní od doručenia predloží na stavebný úrad:
stanovisko Krajského pamiatkového úradu Nitra, Námestie Jána Pavla II. 8, 949 01 Nitra,
stanovisko SPP- distribúcia, a.s., Mlynské nivy 44/b, 825 11 Bratislava.
Ak niektorý z dotknutých orgánov potrebuje na posúdenie dlhší čas, predĺži stavebný úrad na jeho žiadosť lehotu pred jej uplynutím.
Ak dotknutý orgán v určenej alebo predĺženej lehote neoznámi svoje stanovisko k povoľovanej stavbe, predpokladá sa, že so stavbou z hľadiska ním sledovaných záujmov súhlasí.
Toto oznámenie má povahu verejnej vyhlášky a musí byť vyvesené po dobu 15 dní na úradnej tabuli obce. Verejnou vyhláškou sa doručuje pri stavbe s veľkým počtom účastníkov ( § 61 ods.4 stavebného zákona ) a neznámym účastníkom konania a účastníkom konania, ktorých pobyt nie je známy ( § 26 zákona o správnom poriadku ). Posledný deň vyvesenia je dňom doručenia.
663 2020 2577 Veronika Horváthová oznam
(pdf - 561.57 kB)